Valószínûleg eddig rossz helyen keresték a roncsokat
Valószínûleg rossz helyen keresték eddig a két és fél éve eltûnt malajziai utasszállító repülõgép roncsait - ismerték be kedden a gép maradványai után az Indiai-óceánban kutató szakemberek, hozzátéve, hogy egy másik zónában, az eddigi kutatási területtõl északra lenne érdemes folytatni a vizsgálatot.
Az Ausztrál Közlekedésbiztonsági Hivatal (ATSB) jelentése szerint a vizsgálatok alapján "nagy biztonsággal" kijelenthetõ, hogy az eltûnt gép roncsai nem a kutatásra korábban kijelölt mintegy 120 ezer négyzetkilométernyi tengerfenéken találhatók. Szakértõk megjelöltek egy másik, 25 ezer négyzetkilométeres zónát az Indiai-óceánban, az eddigi kutatási területtõl északra, ahol a roncsok nagy valószínûséggel rejtõzhetnek.

A Malaysia Airlines MH370-es Pekingbe tartó járata 239 emberrel a fedélzetén 2014 márciusában tûnt el,

röviddel azután, hogy felszállt Kuala Lumpurban. A roncsok felkutatására tett erõfeszítések - amelyeknek

eddigi mintegy 145 millió dolláros (43 milliárd forint) költségét

legnagyobb részben Ausztrália és Malajzia finanszírozta - mindeddig nem hoztak eredményt.

A 120 ezer négyzetkilométeres területbõl már csak 10 ezer négyzetkilométer átkutatása van hátra,

amit januárban fejezhetnek be. A tervek szerint ha ez sem hoz eredményt, akkor a keresést leállítják. Ausztrál, kínai és malajziai szakértõk novemberben tanácskoztak a rejtélyes körülmények között eltûnt MH370-es ügyében folytatott kutatási munkálatokról, és az itt született szakvélemény alapján adta ki jelentését az ATSB, amely most azt javasolja, hogy a kutatást más területen kellene folytatni. A kutatás folytatásáról azonban a malajziai hatóságoknak kell dönteni. Liov Tiong Laj malajziai közlekedési miniszter úgy nyilatkozott, hogy még meg kell vizsgálni, az ATSB-jelentés hogyan segíthet a roncsok pontos helyének meghatározásában.

A miniszter arról egyelõre nem beszélt, hogy országa finanszírozná-e a kutatás meghosszabbítását.

Az ausztrál közlekedési miniszter hangsúlyozta, hogy a kutatás esetleges meghosszabbításához az eltûnt gép maradványainak pontos helyére vonatkozó, "hiteles bizonyítékra" van szükség. Márpedig az ATSB jelentése ilyen bizonyítékot nem tartalmaz, és ennek hiányában a kutatást az eredeti terveknek megfelelõen le fogják állítani - mondta.
maláj utasszállító